  Виталий Пронин Светлана Малинина 2014-тӥ арын элькунысьтымы анай кылъя дышетӥсьёс пӧлын вормисе потӥзШаркан ёросысь Ляльшур школаысь удмурт кылъя но литературая дышетӥсь Светлана Малинина 2-тӥ интыен берытскиз Россиысь анай кылъя дышетӥсьёслэн вожвылъяськонысьтызы.Ӵошатсконлэн нырысетӥ этапаз кужымзэс мертазы Россилэн пӧртэм сэрегъёсысьтыз 180 дышетӥсьёс. Но со пӧлысь 40-эзлы гинэ кылдӥз Москвае мыныны, вожвылъяськонлэн кыкетӥ этапаз пыриськыны.Светлана Малинина 2014-тӥ арын элькунысьтымы анай кылъя дышетӥсьёс пӧлын вормисе потӥз вал, озьы солы Россиысь вожвылъяськонэ пыриськыны сюрес усьтӥськиз. Со вылӥ тодон-валанъёссэ, быгатонлыкъёссэ возьматӥз.- Светлана Васильевна утчаськонъёслы нимысьтыз саклык висъя, - вераз Ляльшур школаысь директорлэн воштӥсез Ольга Николаева. - Соин ик, Москвае кошкыкуз, шуиз вал: исследованиосъя номинациын, оло, пусъёзы ик. Нош ми оским вормонэзлы. Угось тодӥськом, макем ӟеч специалист со. Туннэ милям вань нылпиосмы удмурт кылъя но литературая урокъёсы ветло, ӟуч нылпиосмы но соосты уг кельтыло. Удмурт кыл милям котькуд сэрегын чузъяське - та но потэ удмурт кылъя дышетӥсь бордысь.Светлана Малинина 23 арзэ сӥзиз ни Ляльшур школалы. Ужамез пусъемын «Россиысь огъя тодон-валан сётон удысысь отличник»  нимын но уно Данъян грамотаосын. Элина Кумачёва Туспуктӥз В. Беломорских Теги: анайкыл дышетон  